અમારા સ્નેહી અને શુભચિંતક આર્કિટેક્ટ શ્રી રમેશ એડવણકર અને રત્ના એડવણકર પણ કટ્ટર પર્યટનપ્રેમી છે. સો દેશ પૂરા કરવાનું તેમનું લક્ષ્ય હશે. નાનાં હતાં ત્યારથી દુનિયાનો પ્રવાસ અમે જોતાં આવ્યાં છીએ. પર્યટન વ્યવસાયમાં આવવા પૂર્વે તેમનાં ગપ્પાંમાંથી અમે દુનિયા ઓળખી હતી એવું કહેવામાં કોઈ વાંધો નથી. તેમનું એક વાક્ય મને આજે પણ યાદ આવે છે, ‘વીણા, વિદેશ પ્રવાસે નીકળવાનું, વિમાનની ટિકિટ, વિઝા, બુકિંગ્સ આ બધું પાર પાડવાનું, પછી તે બધાને ન્યાય આપવા માટે કમસેકમ પંદર દિવસ તો ફોરેન ટુર હોવી જોઈએ એવો અમારો વિચાર છે.’ રમેશકાકા અને તેમના મિત્રો આ ટ્રેન્ડ આજ સુધી પાલન કરી રહ્યા છે તે ખરેખર સરાહનીય છે. અમારી પાસે તેવીસ દિવસની યુરોપની એક સહેલગાહ છે, ‘યુરોપિયન ડ્રીમ’ તરીકે, જેમાંથી એક ગુજરાતી પર્યટક મને સ્વિટ્ઝર્લેન્ડમાં મળ્યા. પર્યટકોના સંવાદમાં મને કાયમ ફીડબેક લેવાનું ગમે છે. પચાસની આસપાસનું તે યુગલ હતું, ચોક્કસ નામ યાદ નથી, તેમને પૂછ્યું, “આટલા બધા ત્રેવીસ દિવસની સહેલગાહ તમે કરી રહ્યાં છો તેના પાછળ શું કારણ છે? તેમણે જવાબ આપ્યો, “વીણાબેન, અમે વ્યાવસાયિક છીએ, વારંવાર બહાર નીકળવાનું ફાવતું નથી, પરંતુ વર્ષમાં ત્રીસ દિવસ બાજુમાં રાખીએ છીએ. તેમાં દેશની એક નાની સહેલગાહ કરીએ છીએ અથવા દેવદર્શને જઈએ છીએ અને બીજી મોટી સહેલગાહ વિદેશની હોય છે. વીસ-પચ્ચીસ દિવસ તો અમારી સહેલગાહ અચૂક હોય છે. અમને બ્રેક મળે છે, દુનિયા જોઈ શકાય છે અને અહીં અમારી ભાવિ પેઢીને અમારી ગેરહાજરીમાં વ્યવસાય સંભાળવા મળે છે, તેમનું પણ ટ્રેનિંગ થઈ જાય છે. બોલો, છે ને બમણા ફાયદા? મને અલગ ટ્રેન્ડ સમજાયો, કારણ કે ક્યારેક ક્યારેક અમારી ચર્ચામાં એવો પણ એક મુદ્દો હોય છે કે હાલમાં લોન્ગ ટુર્સનો ટ્રેન્ડ છે કે શોર્ટ ડ્યુરેશનવાળી ટુર્સનો. ભરપૂર વિચારમંથન પછી અમે મહિનાભરની સહેલગાહ પણ જોઈએ અને પાંચ દિવસમાં યુરોપના પાંચ દેશ બતાવનારી સહેલગાહ પણ જોઈએ એ નિર્ણય પર એકમત થયાં અને આ ચર્ચાસત્ર વર્ષમાં કમસેકમ બે વાર થાય છે અને આ જ રીતે પૂર્ણાહુતિ થાય છે.